อุทัย ชุณหะจันทน

อุทัย ชุณหะจันทน เป็นนักการเมืองชาวไทย อดีตรัฐมนตรีช่วยว่าการกระทรวงสาธารณสุข ในรัฐบาลหม่อมราชวงศ์คึกฤทธิ์ ปราโมช เป็นอดีตสมาชิกสภาผู้แทนราษฎรจังหวัดพระนครศรีอยุธยา 1 สมัย

ประวัติ 
อุทัย ชุณหะจันทน เป็นชาวอำเภอบางบาล จังหวัดพระนครศรีอยุธยา เกิดในตระกูลดั้งเดิมมีฐานะทางเศรษฐกิจมั่นคง มีที่นาให้เช่าเป็นจำนวนมาก ต่อมาเขาได้ประกอบธุรกิจร้านอาหารศรแดง ย่านอนุสาวรีย์ประชาธิปไตย

อุทัย ชุณหะจันทน ได้สร้างถาวรวัตถุหลายแห่ง เช่น โรงเรียน วัด โดยได้บริจาคเงินสร้างโรงเรียนวัดจุฬามณี (ชุณหะจันทนประชาสรรค์) ในปี พ.ศ. 2509 จึงตั้งชื่อโรงเรียนเพื่อเป็นอนุสรณ์

งานการเมือง 
อุทัย ชุณหะจันทน เป็นนักการเมืองชาวไทย เป็นนักธุรกิจเจ้าของร้านอาหารศรแดง กรุงเทพมหานคร ต่อมาได้รับการชักชวนจาก ประเสริฐ บุญสม ให้เข้ามาทำงานการเมือง จึงลงสมัครรับเลือกตั้งในนามพรรคสังคมชาตินิยม จนได้รับเลือกตั้งเป็นสมาชิกสภาผู้แทนราษฎรจัดหวัดพระนครศรีอยุธยา ครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 และเขาได้รับแต่งตั้งเป็นรัฐมนตรีช่วยว่าการกระทรวงสาธารณสุข ในรัฐบาลของหม่อมราชวงศ์คึกฤทธิ์ ปราโมช

เครื่องราชอิสริยาภรณ์

อ้างอิง 

บุคคลจากอำเภอบางบาล
นักการเมืองไทย
สมาชิกสภาผู้แทนราษฎรจังหวัดพระนครศรีอยุธยา
นักธุรกิจชาวไทย
พรรคสังคมชาตินิยม
ผู้ได้รับเครื่องราชอิสริยาภรณ์ ป.ม.